મોરબીના રફાળેશ્વર નજીકથી અજાણ્યા પુરુષનો મૃતદેહ મળી આવ્યા બાદ પોલીસે મૃતદેહને ફોરેન્સિક પીએમ અર્થે રાજકોટ ખસેડ્યો હતો અને પીએમ રીપોટર્માં બોથડ પદાર્થનો ઘા ઝીંકી હત્યા કરવામાં આવી હોય તેવું સ્પષ્ટ થતા તાલુકા પોલીસે અજાણ્યા ઈસમો વિરુદ્ધ હત્યાનો ગુન્હો નોંધી વધુ તપાસ ચલાવી છે મોરબીના રફાળેશ્વર ગામના રહેવાસી પારસ ઉર્ફે સુલતાન ગિરધર વાઘેલાએ તાલુકા પોલીસમાં ફરિયાદ નોંધાવી છે કે અજાણ્યો પુરુષ ઉમર અંદાજે ૩૦ થી ૪૦ વાળાને રફાળેશ્વર નજીક અજાણ્યા ઇસમોએ બોથડ પદાર્થ વડે માર મારી મોત નીપજાવ્યું છે મોરબી તાલુકા પોલીસે હત્યાનો ગુન્હો નોંધી તપાસ ચલાવી છે જોકે મૃતક યુવાનની ઓળખ થઇ નથી જે ઓળખ મેળવવા તેમજ હત્યારાઓને ઝડપી લેવા તાલુકા પીએસઆઈ એમ વી પટેલ વધુ તપાસ ચલાવી રહ્યા છે.